เฟรนช์ โทสต์, พาสต้า, เบอร์เกอร์เนื้อแน่น Roast เพิ่มเมนูใหม่ เน้นความสดใหม่ ทำเองให้หม่ำกันแล้ว
ข่าวดีสำหรับคนที่ไปฝากท้องที่ร้าน Roast กันบ่อยๆ ร้านอาหารกินง่ายและคาเฟ่ประจำของใครหลายคนได้เพิ่มเมนูใหม่ให้สั่งมาลองกันได้ไม่มีเบื่อแล้วเมนูใหม่นี้ยังคงความเป็นออลเดย์ไดนิ่งผสมอาหารรับประทานง่ายสไตล์ตะวันตก โดยทางร้านอยากนำเสนอความเป็น ช่างฝีมือ สไตล์คนครัวมากขึ้น เพื่อความสดใหม่ของวัตถุดิบ ด้วยการทำพาสต้าเส้นสด ขนมปัง รวมถึงมาสคาโปนชีสและเนยริคอตตา และใช้วัตถุดิบที่ทำเองมากขึ้นในหลายๆ เมนูใหม่ เช่น Carbonara ใส่เบคอนแก้มหมู (Guanciale) ที่ทำเบคอนเอง Rigatoni Pesto เพสโต้จานเด่นที่หอมมะเขือเทศรมควันที่กลิ่นเข้าไปในซอสชีสสีเขียว กับเส้นพาสต้าหนึบๆ ที่มัดใจได้ไม่ยาก Double American Burger กับบริออชทำเองพร้อมเนื้อและชีส 2 ชั้นบิ๊กเบิ้มเต็มคำแบบอเมริกันนอกจากนี้ยังมีอาหารจานเนื้อใหม่ๆ เช่น Hanger Steak ที่ทีเด็ดไม่จบที่เนื้อ แต่ยังอยู่ที่แอสพารากัสกรอบๆ หรือจะสั่งเป็นแบบสลัดก็ได้เช่นกัน Grilled Seabass สเต๊กปลากะพงรสชาติสดใหม่ที่เนื้อปลาหวาน รับประทานกับผักย่างหอมๆ บีบมะนาวเพื่อเพิ่มรสชาติและเราไม่อยากให้คุณพลาดเมนูบรันช์ใหม่อย่าง French Toast ที่กรอบนอก นุ่มใน หอมกรุ่น และนุ่มนวลด้วยรสวานิลลา ราดน้ำผึ้งลงไปหน่อย จานนี้จะเป็นดาวเด่นประจำโต๊ะอย่างแน่นอนนอกเหนือจากนั้นทางร้านยังมีเมนูใหม่อีกมากมายทั้ง Green Salad Hanger Steak and Rocket Salad Seafood Stew ไปจนเครื่องดื่มอย่าง Arnold Palmer ส่วนคนที่หลงรักเมนูซิกเนเจอร์อย่างพาสต้า Truffle Alfredo หมดห่วงได้ เพราะยังมีให้สั่งเช่นเคยRoast ยังเผยอีกว่า ในปี 2020 ทางร้านจะเปิดคาเฟ่น้องใหม่ให้เหล่าฟู้ดดี้ได้ชมการทำขนมปังจากครัวเบเกอรีใหม่ของแบรนด์ที่บางนากันสดๆ ถึงตรงหน้า พร้อมกับจิบเครื่องดื่มและขนมไปคู่กันด้วย ดังนั้นโปรดติดตามสามารถไปลองเมนูใหม่นี้กันได้ที่ Roast ทุกสาขา (ดิ เอ็มควอเทียร์ The Commons เซ็นทรัลเวิลด์ และสาขา The Commons ศาลาแดง ที่เตรียมเปิดตัวเร็วๆ นี้)ภาพ: พฤภัทร ทรงเที่ยง Courtesy of Roast พิสูจน์อักษร: ภาวิกา ขันติศรีสกุล
ทางร้านอยากนำเสนอความเป็น ช่างฝีมือ สไตล์คนครัวมากขึ้น เพื่อความสดใหม่ของวัตถุดิบ ด้วยการทำพาสต้าเส้นสด ขนมปัง รวมถึงมาสคาโปนชีสและเนยริคอตตา โดยใช้วัตถุดิบที่ทำเองในอาหารมากขึ้นในปี 2020 ทางร้านจะเปิดคาเฟ่น้องใหม่ให้เหล่าฟู้ดดี้ได้ชมการทำขนมปังจากครัวเบเกอรีใหม่ของแบรนด์ที่บางนากันสดๆ ถึงตรงหน้า พร้อมกับจิบเครื่องดื่มและขนมไปคู่กันด้วย